Bukas na ang Waitlist sa Pabahay! Bukas na ang Waitlist sa Pabahay ng Tacoma para sa mga Mababa ang Kita Nobyembre 15-Disyembre 3, 2021 Iniimbitahan ng Awtoridad sa Pabahay ng Tacoma (Tacoma Housing Authority) ang mga karapat- dapat na tao na mag-apply para sa mga programa sa abot-kayang pabahay nito. Nag-aalok kami ng dalawang pangunahing uri ng tulong sa pabahay: mga abot-kayang apartment na mauupahan, o isang voucher na makakatulong sa pagbabayad ng renta sa Tacoma. Tatanggap kami ng mga aplikasyon mula: 8am ng Lunes, Nobyembre 15 hanggang 5pm ng Biyernes, Disyembre 3, 2021 Ang pagbubukas na ito ay para sa mga sambahayang may 9-10 tao Ang Kailangan Mo Para Mag-apply: ◻ Buong pangalan at pangunahing impormasyon tungkol sa lahat ng miyembro ng pamilya ◻ Aktibong email address Maaari kang gumawa ng email sa o ◻ Taunang kita ng buong sambahayan ◻ Social Security Number para sa mga nasa hustong gulang (18 o mas matanda) na mayroon nito Mag-apply sa: Tacomahousing.org/waitlist I-scan gamit ang camera ng iyong telepono o app ng QR Code tacomahousing.org | (253) 448-2738 | waitlist@tacomahousing.org Binago 10/25/2021
Mga Karaniwang Tanong Karapat-dapat ba akong mag-apply? Dapat may siyam o sampung tao ang isang sambahayan para maging karapat-dapat na mag-apply sa waitlist na ito. Bakit para lamang sa mga sambahayang may siyam o sampung tao ang waitlist na ito? Ang kasalukuyan naming waitlist ay may maraming mas maliliit na sambahayang naghihintay pa rin ng kanilang pagkakataon. May lugar sa aming waitlist para sa mga mas malalaking sambahayan, kaya binubuksan namin ito sa mga sambahayang may siyam o sampung tao. Dapat bang nakatira ako sa Tacoma para mag-apply? Hindi. Paano at kailan ako mag-a-apply? Dahil sa mga paghihigpit kaugnay ng coronavirus, hindi namin tatanggapin ang mga personal na aplikasyon sa ngayon. May dalawang paraan para mag-apply. 1. Online - Mag-apply online sa Tacomahousing.org/waitlist. Ito ang pinakamainam at pinakamabilis na paraan para mag-apply. 2. Telepono - Tumawag sa (253) 448-2738, Lunes-Biyernes, 9am - 4pm Dapat kang mag-apply sa mula 8am ng Lunes, Nobyembre 15 at 5pm ng Biyernes, Disyembre 3, 2021. Kahit kailan ka mag-apply sa loob ng panahong ito, hindi ito makakaapekto sa iyong mga pagkakataong makapasok. Pwede ba akong mag-apply ng higit sa isang beses sa loob ng panahon ng aplikasyon? Hindi. Kapag nag-apply ka, hihilingin naming isulat mo ang pangalan ng bawat tao sa iyong tahanan. Ang sinumang nasa listahang iyon ay hindi na ulit maaaring mag-apply sa waitlist na ito. Kapag hindi ka nakapasok sa aming waitlist ngayon, maaari kang sumubok ulit sa susunod na buksan namin ang listahan. Paano ko malalaman kung natanggap ninyo ang aking aplikasyon? Kung nag-apply ka online, makakatanggap ka ng numero ng kumpirmasyon. Makakatanggap ka rin ng email na naglalaman ng iyong nakumpletong aplikasyon. Kailan ko malalaman ang resulta? Sa pamamagitan ng isang loterya, humigit-kumulang 50 sambahayan ang mapipili para sa aming waitlist. Iyon ang bilang na kaya naming pagsilbihan sa loob ng dalawang taon. Ilalagay namin sila sa waitlist nang walang tiyak na pagkakasunod-sunod. Simula Disyembre 20, makikipag-ugnayan kami sa mga aplikante at sasabihin sa kanila kung napili sila o hindi para sa waitlist. Kapag nakapasok ako sa waitlist, ano ang susunod na mangyayari? Kung mailagay ka sa waitlist sa pamamagitan ng aming loterya, makakatanggap ka ng nakatakdang numero. Kapag umabot na ang iyong pangalan sa taas ng listahan, susuriin namin kung talagang karapat-dapat ka. Isa sa mga kinakailangan, kasama ng iba pa, ay kailanang mas mababa sa mga halagang ito ang taunang kita ng iyong sambahayan: Dami ng Tao sa Iyong Sambahayan 1-8 9 10 11+ Hindi Karapat-dapat $101,750 $107,550 Hindi karapat-dapat Kung kwalipikado ka, iaalok namin sa iyo ang una naming available na opsyon sa pabahay. Maaring ito ay: 1. Isang bahay sa isa sa aming mga ari-arian. Kung ito ang iaalok, kailangan mong tanggapin ang lokasyong inalok namin maliban na lamang kung may magandang dahilan para tanggihan ito. 2. Isang alok para tulungan kang bayaran ang iyong upa sa Tacoma. Ikaw ang pipili kung saan ka titira. Kailan kami muling tatanggap ng mga aplikasyon? Malamang na muli kaming tumanggap ng mga aplikasyon pagkatapos ng humigit-kumulang dalawang taon. Hihintayin namin hanggang umikli ang waitlist bago kami magdagdag ng mga tao rito. Bisitahin ang tacomahousing.org/notifyme at mag-sign up para makatanggap ng email kapag nagbukas ulit ang waitlist. Matuto Pa: Tacomahousing.org/WaitlistFAQ tacomahousing.org | (253) 448-2738 | waitlist@tacomahousing.org